Diari Oficial de la Generalitat Valenciana


Sumari del DOGV 6526, del 23-05-2011 (2011/5151)

Notificació de la sentència dictada en el judici ordinari número 364/2008.
--------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5151


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici ordinari número 364/2008. [2011/5151]  
Judici ordinari 000364/2008  
De: Caixa d'Estalvis de València, Castelló i Alacant.  
Procurador: Joaquín Villaescusa Soler.  
Contra: Abderrahim Kenzi i Fernando Navarrete Alarcón.  
Procurador/a: -  
En aquest procediment seguit a instàncies de Caixa d'Estalvis de València, Castelló i Alacant contra Abderrahim Kenzi i Fernando Navarrete Alarcón s'ha dictat la sentència, que, literalment, és com segueix:  
  
«Ángel Ilario Pérez, magistrat titular del Jutjat de Primera Instància i Instrucció número 2 de Gandia, ha pronunciat, en nom del rei, la següent:  
Sentència  
Gandia, 26 de novembre de 2009.  
En les actuacions del judici ordinari 364/2008; promogudes per Caixa d'Estalvis de València, Castelló i Alacant, Bancaixa, representada pel procurador Joaquín Manuel Villaescusa Soler i defensada per l'advocat Francisco Javier Pla Mas; contra Abderrahim Kenzi i Fernando Navarrete Alarcón, ambdós en rebel·lia processal. L'objecte del contracte és una reclamació econòmica com a conseqüència d'un contracte de préstec.  
Antecedents de fet  
Primer. La demandant reclama el pagament de 5.700,63 euros de principal, més interessos i costes, en concepte de part pendent d'un préstec subscrit amb els demandats.  
Segon. Les persones demandades no han comparegut ni han contestat la demanda, i han estat declarades en la situació de rebel·lia processal.  
Tercer. L'audiència prèvia s'ha declarat avui. Només s'ha proposat prova documental, que ha estat admesa. Acte seguit, l'assumpte ha quedat vist per a sentència.  
Fets provats:  
Únic. Es considera provat que el dia 16 de març de 2006 l'entitat de crèdit Bancaixa, d'una part, Abderrahim Kenzi, d'altra, firmaren un contracte de préstec per import de 6.000 euros. Fernando Navarrete Alarcón s'ha constituït com a fiador solidari del prestatari. S'ha pactat el venciment anticipat per al cas d'impagament i un interés de demora del 14% anual. Així mateix, es considera provat que el prestatari deixà de pagar les quotes del préstec, de manera que la prestador declarà vençuda l'operació el dia 22 d'abril de 2008, data que l'operació presentava un saldo deutor de 5.188,28 euros de principal, 421,79 euros d'interessos ordinaris, i 90,26 euros de demores.  
Fonaments de dret  
Primer. Els fets queden provats en vista de la documentació aportada amb la demanda, documentació que no ha estat impugnada i de la qual no hi ha raons per a dubtar.  
Segon. Tenint en compte els fets provats, haurà de condemnar-se els demandats, com a deutor principal i fiador solidari, a pagar a la part demandant la suma global de 5.700,33 euros.  
Tercer. Les persones demandades es troben en mora des del dia que es va declarar vençuda l'operació i, per tant, de conformitat amb els articles 1.100 i 1.108 del Codi Civil, hauran de ser condemnades a pagar interessos, al tipus pactat, sobre el principal pendent (5.188,28 euros). Respecte dels interessos vençuts, s'aplicarà allò disposat en l'article 1.109 del Codi Civil, de manera que produiran l'interés legal des de la presentació de la demanda, el 22 de maig de 2009.  
  
Quart. En existir estimació total de la demanda, es pot imposar les costes a la part demandada, segons ordena l'article 394 de la Llei d'Enjudiciament Civil.  
Dispositiva  
Por tot allò exposat, i en l'exercici de la potestat que em confereix la Constitució Espanyola, he decidit:  
1. Condemnar solidàriament Abderrahim Kenzi i Fernando Navarrete Alarcón a pagar a Caixa d'Estalvis de València, Castelló i Alacant, Bancaixa, la suma de 5.700,33 euros.  
2. Condemnar solidàriament Abderrahim Kenzi i Fernando Navarrete Alarcón a pagar a Caixa d'Estalvis de València, Castelló i Alacant, Bancaixa, interessos, al tipus del 14% anual, des del 22 d'abril de 2008, sobre la suma de 5.188,28 euros.  
3. Condemnar solidàriament Abderrahim Kenzi i Fernando Navarrete Alarcón a pagar a Caixa d'Estalvis de València, Castelló i Alacant, Bancaixa, interessos, al tipus dels interessos legals dels diners, des del 22 de maig de 2008, sobre la suma de 421,79 euros.  
4. Condemnar solidàriament Abderrahim Kenzi i Fernando Navarrete Alarcón a pagar les costes d'aquest procés.  
Així ho decidisc, pronuncie i signe.  
Mode d'impugnació: Contra aquesta sentència pot interposar-se recurs d'apel·lació. La part interessada prepararà el recurs presentant en aquest Jutjat, dins dels cinc dies següents al de la notificació, un escrit en el qual, després de citar aquesta sentència, expresse la seua voluntat d'apel·lar-la i els pronunciaments que impugna.  
Publicació. A aquesta sentència se li ha donat publicitat de forma legal i d'això jo, la secretària judicial, en done fe».  
Les esmentades persones demandades, Abderrahim Kenzi i Fernando Navarrete Alarcón, es troben en parador desconegut. S'expedeix aquest edicte a fi que valga de notificació de forma deguda.  
  
Gandia, 18 de març de 2011.- La secretària judicial: Silvia Lacueva Subirats.